CELEX: 32007R0651
Language: fi
Date: 2007-06-08 00:00:00
Title: Komission asetus (EY) N:o 651/2007, annettu 8 päivänä kesäkuuta 2007 , tiettyjen tavaroiden luokittelusta yhdistettyyn nimikkeistöön

14.6.2007   
            
            
               FI
            
            
               Euroopan unionin virallinen lehti
            
            
               L 153/3
            
         
      KOMISSION ASETUS (EY) N:o 651/2007,
   annettu 8 päivänä kesäkuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 säädetään yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joissa siihen lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin kyseisen taulukon sarakkeesta 3 ilmenevin perustein.
            
         
               (4)
            
            
               Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti 60 päivän ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteessä olevan taulukon sarakkeessa 1 esitetty tavara on luokiteltava kyseisen taulukon sarakkeessa 2 mainittuun yhdistetyn nimikkeistön koodiin.
   2 artikla
   Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, voidaan jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, vedota asetuksen (ETY) N:o 2913/92 12 artiklan 6 kohdan mukaisesti vielä 60 päivän ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 580/2007 (EUVL L 138, 30.5.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  CN-koodi
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Naisten kevyt vaate, joka on tarkoitettu peittämään vartalo haaroihin asti, synteettikuiduista valmistettua yksiväristä neulosta (80 % polyamidia ja 20 % elastaania), joka ei sisällä kumilankaa.
                              Vaatteeseen on kiinnitetty ompelemalla 8 mm leveitä vulkanoitua kumia olevia kaistaleita (nimike 4008) kaula-aukkoon, kädenteihin ja jalanteihin.
                              Vaatteessa on kaarituetut rintaliivien tapaan muotoillut kupit, vuorattu haara, säädettävät olkaimet ja korkea leikkaus jalanteissä.
                              (uimapuku)
                              (Ks. valokuva 641) (1)
                              
                           
                        
               
                  6112 41 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 6112, 6112 41 ja 6112 41 90 nimiketekstien mukaisesti.
                  Koska kumia on lisätty vaatteeseen, mutta se ei sisälly vaatteen kankaaseen, vaatetta ei voida luokitella alanimikkeeseen 6112 41 10 (naisten ja tyttöjen uimapuvut, synteettikuitua, vähintään 5 prosenttia kumilankaa sisältävät).
                  Ottaen huomioon vaatteen ulkonäön, leikkauksen ja kankaan luonteen, vaate täyttää naisten ja tyttöjen synteettikuituisia uimapukuja koskevat luokitteluperusteet (CN-koodi 6112 41 90 – muut).
               
            
                  
                              2.
                           
                           
                              Pehmustettu tekstiilitavara, joka koostuu kahdesta kudottua tekstiiliainetta olevasta kerroksesta (100 % puuvillaa), jotka on tikattu yhteen pehmustevälikerroksen kanssa.
                              Tämä sovitettu tavara on koottu ompelemalla, ja sillä on seuraavat ominaispiirteet:
                              Tavara on noin 90 cm pitkä ja siinä on tiukka pääntie. Siinä on edessä noin 68 cm:n pituinen vetoketjullinen halkio. Vyötärön kohdalla on joustava kiristin. Tavaran yläosassa on kädentiet, ja sivut ja alaosa ovat täysin suljetut. Vaatteen yläosa on leikattu vartaloa myötäileväksi.
                              (Lasten potkupussi)
                              (Ks. valokuva 640) (1)
                              
                           
                        
               
                  6211 42 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XI jakson 7 huomautuksen, 62 ryhmän 8 huomautuksen sekä CN-koodien 6211, 6211 42 ja 6211 42 90 nimiketekstien mukaisesti.
                  62 ryhmän 4 huomautuksen a kohdan mukaan tätä tavaraa ei voida pitää vauvanvaatteena, koska se on tarkoitettu yli 86 cm:n pituisille pikkulapsille. Tästä syystä sitä ei voida luokitella nimikkeeseen 6209.
                  Ottaen huomioon nimikettä 6111 koskevat CN:n selittävät huomautukset, jonka mukaan vauvojen potkupussit, joissa on hihat tai kädentiet, ovat vaatteita, tarkasteltavana olevaa tavaraa, joka on suunniteltu samanlaiseksi kuin vauvoille tarkoitetut tavarat (yläosa leikattu vaatteen muotoon), mutta on kooltaan suurempi, on myös pidettävä vaatteena.
                  Yläosan leikkauksen vuoksi tavaraa pidetään XI jakson vaatteena eikä vuodevarusteena tai sen kaltaisena sisustustavarana. Tämän vuoksi luokittelu nimikkeeseen 9404 ei ole mahdollinen.
                  Koska vaatteita koskevissa ryhmissä ei ole erillistä nimikettä tällaiselle tavaralle, se on luokiteltava ”muuksi vaatteeksi”.
               
            
                  
                              3.
                           
                           
                              Tekstiiliaineesta valmistettu sisustustavara, joka on tarkoitettu käytettäväksi autoissa. Se on tarkoitettu asetettavaksi moottoriajoneuvojen istuimiin, ja se koostuu monikerroksisesta materiaalista, jonka uloimmat kerrokset ovat kangasta (puuvillaa) ja pehmusteena toimiva välikerros kuitukangasta.
                              (istuimen irtopäällinen)
                              (Ks. valokuva 642) (1)
                              
                           
                        
               
                  6304 92 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6304 ja 6304 92 00 nimiketekstin mukaisesti.
                  Katso harmonoidun järjestelmän nimikettä 6304 koskevat selitykset, joissa todetaan, että kyseiseen nimikkeeseen kuuluvat tekstiiliaineesta valmistetut sisustustavarat, joita käytetään autoissa.
                  Tämä tavara ei ole osa auton istuinta, vaan istuimeen tarkoitettu lisätarvike, ja siksi sitä ei voida luokitella nimikkeeseen 9401. Katso myös harmonoidun järjestelmän nimikettä 9401 koskevien selitysten kohta ”Osat.”
                  Koska tämä tavara on tarkoitettu käytettäväksi autoissa, sitä ei voida pitää vuodevarusteena eikä sen kaltaisena sisustustavarana. Tämän vuoksi sitä ei voida luokitella nimikkeeseen 9404.
               
            
         
      
         
      
         
      
         (1)  Valokuvat ovat ainoastaan ohjeellisia.